Diari Oficial de la Generalitat Valenciana


Sumari del DOGV 5130, del 08-11-2005 (2005/12103)

DECRET 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut.
---------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2005/11/04/164/dof/vci/html**

### Dades del document

Número de DOGV
:   5130

Data del DOGV
:   08-11-2005

Secció del DOGV
:   I. DISPOSICIONS GENERALS

Número del document
:   2005/12288


Data del document
:   04-11-2005

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Agència Valenciana de Salut
    * salut pública
    * reglament intern
    * legislació

DECRET 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut. [2005/F12248]  
L'Agència Valenciana de Salut va quedar constituïda per la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana.   
El Decret 25/2005, de 4 de febrer, del Consell de la Generalitat, va aprovar els Estatuts reguladors de l'Agència Valenciana de Salut.   
El Decret 77/2005, de 15 d'abril, del Consell de la Generalitat, va modificar els Estatuts de l'agència en termes organitzatius referents a la matèria de drogodependències.  
La disposició addicional cinquena de la Llei 4/2005, de 17 de juny, de la Generalitat, de Salut Pública de la Comunitat Valenciana, atribuïx a l'Agència Valenciana de Salut, a fi de desplegar i impulsar les activitats necessàries en matèria d'ordenació, planificació farmacèutica i control del medicament, les competències que la Llei 6/1998, de 22 de juny, de la Generalitat, d'Ordenació Farmacèutica de la Comunitat Valenciana, atribuïx a la Conselleria de Sanitat, excepte la potestat reglamentària que correspon al conseller de Sanitat.  
Per motius organitzatius, es fa necessari adaptar els Estatuts de l'agència a la recentment aprovada Llei de Salut Pública de la Comunitat Valenciana.  
Per tot això, d'acord amb el que establixen els articles 38 i 40 de la Llei de Govern Valencià, a proposta del conseller de Sanitat i amb la deliberació prèvia del Consell de la Generalitat, en la reunió del dia 4 de novembre de 2005,  
DECRETE  
Article únic  
1. En l'article 12. Direcció General de Farmàcia i Productes Sanitaris, de l'annex del Decret 25/2005, de 4 de febrer, del Consell de la Generalitat, pel qual s'aproven els Estatuts reguladors de l'Agència Valenciana de Salut, s'afig, en l'Àrea de Farmàcia, la unitat següent:  
.Servici d'Ordenació i Control del Medicament.  
2. S'hi afig un apartat nou amb el text següent:  
«12.1.3. El Servici d'Ordenació i Control del Medicament, que exercirà les funcions següents:  
. Fixar els criteris i procediments d'autorització, classificació i registre dels centres, servicis i establiments farmacèutics, així com dels centres, establiments i servicis l'objecte dels quals siguen els productes sanitaris.   
. Planificar els recursos farmacèutics i fixar els criteris d'autorització i definició de les condicions de l'exercici de l'activitat professional farmacèutica.   
. Supervisar, coordinar i avaluar la Xarxa Autonòmica de Farmacovigilància.   
. Coordinar amb l'Agència Espanyola del Medicament les funcions que són exclusives d'esta.   
. Fer la gestió i coordinació del marc d'activitats, així com el control efectiu de l'organització i vigilància dels servicis d'urgències, torns de guàrdia, horaris, vacances i de l'assistència prestada per les oficines de farmàcia i la resta de servicis i establiments farmacèutics.   
. Les atribuïdes pel Reial Decret 851/1999, de 21 de maig, i altres funcions que la normativa vigent encomana a la Generalitat en matèria de productes farmacèutics.   
. Les atribuïdes pel Reial Decret 414/1996, d'1 de març, sobre regulació dels productes sanitaris.   
. Fer la gestió d'alertes, desabastiments i comunicació de riscos de medicaments.   
. Executar la legislació de l'estat en matèria d'estupefaents, psicòtrops, medicaments d'especial control mèdic i medicació estrangera.»  
Disposició derogatòria  
Queden derogades totes les disposicions que, del mateix rang o d'un rang inferior, s'oposen al que preveu la present norma.   
Disposicions finals  
Primera   
El conseller de Sanitat queda facultat per a dictar totes les disposicions que requerisca el desplegament i execució del present decret.   
Segona   
El present decret entrarà en vigor l'endemà de la publicació en el Diari Oficial de la Generalitat Valenciana.   
València, 4 de novembre de 2005  
El president de la Generalitat,  
FRANCISCO CAMPS ORTIZ  
El conseller de Sanitat,  
VICENTE RAMBLA MOMPLET


Còpia Permalink ELI